**Vides konsultatīvās padomes sanāksme (VKP)**

**2025. gada 16.jūlijs**

**plkst. 15:00**

**Par VARAM budžeta 2026.g projektu:**

* Redzējums par iespējamo pārvaldības restrukturizāciju un provizorisko funkciju optimizāciju dabas aizsardzības un pašvaldību pārvaldības sektorā;
* provizoriskie taupības pasākumi VARAM budžeta apakšprogrammās - institūcijās un struktūrvienībās,
* VARAM plānotie administratīvā sloga samazināšanas pasākumi budžeta veidošanas kontekstā. *(VARAM Valsts sekretārs Edvīns Balševics vai deleģēts cits VARAM kolēģis)*

**Citi jautājumi un VKP biedru dialogs:**

* *Par īpašuma un valdījuma nozīmi dabas saglabāšanā – tiecoties uz dabas daudzveidībai svarīgu zemes īpašumu un valdījumu paplašināšanu vides NVO, un vides vērtības atbalstošiem investoriem, (Juris Jātnieks)*
* *Par Valsts vides dienesta un Enerģētikas vides aģentūras apvienošanas riskiem un iespējām (Valters Kinna, un citi VKP kolēģi) ;*
* *Ko svarīgi zināt par gaidāmajiem Eiropas Klimata likuma grozījumiem, (Olga Trasuna, citi kolēģi),*
* *Par ES LIFE programmu nākamajā ES daudzgadu budžetā un citas svarīgākās CEE Bankwatch network aktualitātes (Kristina Ketrina Putniņa, citi VKP kolēģi)*
* *Par Eiropas Komisijas uzsākto sabiedrisko apspriešanu par iniciatīvu “ES pilsoniskās sabiedrības stratēģija”. Termiņš priekšlikumiem – aizpildīšanai 5.septembrim* [*https://ec.europa.eu/info/law/better-regulation/have-your-say/initiatives/14588-EU-Civil-Society-Strategy-\_lv*](https://ec.europa.eu/info/law/better-regulation/have-your-say/initiatives/14588-EU-Civil-Society-Strategy-_lv)
* *Par Orhusas Konvencijas VII ziņojumu, (Elita)*

**Sēdē piedalās:**

Viesturs Ķerus, Latvijas Ornitoloģijas biedrība

Elita Kalniņa, Vides aizsardzības klubs

Juris Jātnieks, Teiču dabas fonds

Valters Kinna, Zaļā brīvība

Andis Mizišs, Vides fakti

Anete Pošiva - Bunkovska, Latvijas Botāniķu biedrība

Alvis Birkovs, Latvijas Makšķernieku asociācija

Dace Āriņa, Latvijas Atkritumu saimniecības asociācija

Jānis Rozītis, Pasaules dabas fonds

Jānis Rudzītis, Zoo fonds

Kristīna Veidemane, Baltijas vides forums

Kristīne Ketrina Putniņa, Zaļā brīvība

Lelde Eņģele, Latvijas Dabas fonds

Linda Zuze, Zaļā brīvība

Madara Merle, Latvijas dabas fonds

Olga Meļņičenko, Latvijas vides pārvaldības asociācija

Valts Vilnītis, Latvijas vides pārvaldības asociācija

**VARAM pārstāvji:**

Astra Labuce, ministra padomniece

Edvīns Balševics, valsts sekretārs

Ilona Mendziņa, Dabas aizsardzības departamenta direktores vietniece

1. **Par VARAM budžeta 2026.gada projektu**

Edvīns Balševics informēja, ka attiecībā uz budžeta veidošanas procesu, š.g. 13.maijā tika pieņemts MK lēmums vispārējos valdības izdevumus samazināt par 450 milj. euro. Un nākamajā gadā samazināt izdevumus par 150 milj. euro, bet vēl par šiem samazinājumiem ir atvērtas diskusijas un viss procesā. Izņēmumi būs valsts aizsardzība, drošība, demogrāfijas pasākumi, atbalsts ģimenēm, sociālajai aizsardzībai, pensijas, pabalsti, šīs sadaļas netiek skartas. Tādējādi samazinājums visus citus resorus skars vairāk. Ir notikušas tikšanās VARAM ar FM, kur tika saņemta informācija par budžeta veidošanas konceptu nākamajam gadam, kā tas tiks plānots, kādā veidā šis 150 milj. euro ietaupījums būtu iespējams. Tieši uz VARAM resora ietvaru tas attiektos 3,5 milj euro apmērā. Kopējais 2026. gada budžets 41 milj.800 euro kopējais VARAM budžets.

Turpmākajos gados 2027. un 2028. gadiem šie skaitļi, ja uzstādījumi paliek esošie, arī samazinājums plānots 3,5 milj euro apmērā. Bet minētie skaitļi noteikti vēl var mainīties. Attiecīgi izvērtējot tās iespējas, kuras varam darīt VARAM resorā šim 3,5 milj. euro samazinājumam, tad plānots visām apakšprogrammām samazinājumus veikt proporcionāli.

Uz doto brīdi izskatās, ka samazinājumi neskars atlīdzības budžetu visā resorā kopumā. Ja būs kādi valdības uzstādījumi, tad noteikti skatīsimies atbilstoši situācijai. Papildus šim valdība lēma, ka ministrijas nesniedz prioritāros pasākumus . Pašlaik FM apkopo visus iesniegtos priekšlikumus un augusta vidū jau būs tālākie procesi un detalizācija.

Juris Jātnieks norādīja, ka arī iepriekš ir bijuši uzstādījumi samazinājumus veikt apakšprogrammām proporcionāli, bet ja redzot, ka arī nākotnē būs nepieciešami šie samazinājumi jautāja, varbūt padomā ir kādi administratīvo funkciju samazinājumi vai likumdošanas kādu punktu samazināšana, atcelšana, ierobežošana?

Edvīns Balševics piebilda, kad sākas šādi samazināšanas procesi, tad tas noteikti skar gan cilvēkresursus, gan arī nodarbinātību, līdz ar to rūpīgi pārskatīts tiek, kas būtu samazināms.

Valters Kinna, jautāja, Jūs minējāt par to ka neplāno samazināt darbinieku atalgojumu fondu? Vai tas attiecās arī uz štata vietām, piemēram, DAP?

Edvīns Balševics atbildēja, ka esošajā situācijā pagaidām netiek plānots samazinājumi, bet, protams viss var vēl mainīties.

Kristīna Veidemane piebilda, ka dažādu reformu sakarā arī tiek pārskatīta plānošanas reģionu nozīme un šajā sakarā jautāja, vai tiek plānotas kādas izmaiņas?

Edvīns Balševics atbildēja, ka pašreiz netiek plānots.

Kristīna Veidemane norādīja, ka LVAFA konsultatīvajai padomei tika jautāts viedoklis par LVAF noderīgumu un pienesumu, sniegt argumentāciju un šajā sakarā jautāja, kāda virzība ar šo jautājumu.

Edvīns Balševics atbildēja, ka tiek atbalstīts LVAF lietderīgums un pienesums, un nekādas izmaiņas uz doto brīdi netiek plānotas.

Juris Jātnieks piebilda, tikko ir parādījies priekšlikums, ka tiek veiktas izmaiņas MK noteikumos, lai turpmāk izveidotu mikroliegumu pašiem ierosinātājiem jānodrošina ekspertīze, protams šis vēl ir diskutējams jautājums.

**Citi jautājumi un VKP biedru dialogs**

*Par īpašuma un valdījuma nozīmi dabas saglabāšanā – tiecoties uz dabas daudzveidībai svarīgu zemes īpašumu un valdījumu paplašināšanu vides NVO, un vides vērtības atbalstošiem investoriem*

Juris Jātnieks informēja, ka vēlētos sēdes laikā turpināt runāt par koku ciršanas apjomiem un mikroliegumiem.

Lelde Eņģele informēja, ka Latvijas Botāniķu biedrība bija pamanījusi, ka MK protokola lēmumā punkts nosaka, ka netiek veidoti jauni mikroliegumi, Un vairāk jāpapēta Sugu un biotopu likums, un šķiet protokola lēmums nevar mainīt nostāju, ka tas iestrādāts likumā.

Un otra lieta, kas tiek virzīti grozījumi "Noteikumi par mikroliegumu izveidošanas un apsaimniekošanas kārtību, to aizsardzību, kā arī mikroliegumu un to buferzonu noteikšanu"”, kas ir Valsts meža dienesta iniciatīva. Plānots ietaupīt uz ekspertu piesaistīšanu saistībā ar budžeta taupīšanas pasākumiem.

Juris Jātnieks informēja, ka par valsts resursu ekonomijas iespējām virzot noteikumu projektu “Grozījumi Ministru kabineta 2012. gada 18. decembra noteikumos Nr.940 "Noteikumi par mikroliegumu izveidošanas un apsaimniekošanas kārtību, to aizsardzību, kā arī mikroliegumu un to buferzonu noteikšanu"” (25-TA-1400). Būtu iebilstams pret noteikumu projektā iekļauto 12. punkta redakciju, kas paredz pienākumu arī jebkurai pilsoniskās sabiedrības organizācijai, pat privātpersonai, reizē ar mikrolieguma pieteikumu, iesniegt arī eksperta atzinumu. Pienākums un izmaksas ekspertu atzinumu sagatavošanai par mikroliegumu izveidi nevar tikt vienpusēji pārvirzītas uz sabiedrību, jo Sugu un biotopu aizsardzības likumā (turpmāk - SBL) 4.-5. pants un citur, valstij noteikta visaptveroša kompetence un atbildība par sugu un biotopu labvēlīga aizsardzības stāvokļa nodrošināšanu. SBL 11. un 12. pants nosaka, ka nav pieļaujama aizsargājamo sugu dzīvotņu postīšana u.c. darbības, taču VMD izsniedz ciršanas apliecinājumus, neizvērtējot valsts dabas datu pārvaldības sistēmā “Ozols” reģistrēto oficiālo informāciju par aizsargājamo sugu un biotopu sastopamību. Secināms, ka VMD atzīst mikroliegumus par vienīgo instrumentu, kā nodrošināt Sugu un biotopu aizsardzības likuma ievērošanu.

Anete Pošiva Bunkovska informēja, ka VMD bijis sekmīgs iepirkums par ekspertu pakalpojumu nodrošināšanu. Kā arī domāts, ka ar biotopu aizsardzību tiek domāts nosegt sugu aizsardzību, kas nebūs pareizi, jo ļoti daudzām sugām dzīvotnes nesakrīt ar Eiropas aizsargājamiem biotopiem un nav bijusi mērķtiecīga sugu inventarizācija.

Lelde Eņģele aicināja uzjautāt VARAM padalīties ar VMD priekšlikumiem par kādām konkrētajām teritorijām.

Ilona Mendziņa vērsa uzmanību, ka attiecībā uz datiem, konkrēti zālājiem, tad tie ir ļoti fragmentēti mazās teritorijās un jāsavelk līdzsvars starp tām. Attiecībā par platībām un biotopu pārklājumu tās teritorijas izveidotas ļoti kompaktas, tā kā nu tas ir izdevies. Un vēlētos izvairīties, lai nebūtu kāda neprecīza informācija par šīm konkrētajām teritorijām.

**\*\*\***

Olga Trasuna informēja, ka attiecībā par Eiropas Klimata likuma grozījumiem un lielākā priekšlikumu būtība - paredzēts noteikt starptermiņu mērķus un uz 2040. gadu samazināt SEG emisijas ES samazināt par 90%, papildus paredzēts palielināt to ka dalībvalstis var neizpildīt ZIZZIM mērķi, bet pārpildīt transporta mērķi, atkritumu mērķi un tad izmantot šo kā kompensējošo mehānismu. Kā arī ieviest starptautiskos oglekļa mērķus, tirdzniecība ar emisiju kredītiem. Ir interesants precedents – šo grozījumu virzīšanu Eiropas parlamentā ir uzņēmusies galēji labējais flangs. Un ir jāpievērš noteikti uzmanība Latvijas pozīcijai, kas tika VKP pirms kāda laika nosūtīta. Uz doto brīdi Latvijas pozīcija – Klimata neitralitātes stratēģijā ir noteikts starpposma mērķis 2040. gadā sasniegt 85% samazinājumu pret 90 gadu, bet kas ir svarīgi, ka nesen tika izsludināts iepirkums Klimata neitralitātes stratēģijas pārskatīšanu un aktualizēšanu. Lēmums, kas šo veiks vēl nav skaidrs.

Madara Merle piebilda, ka nosūtīja KEM savus komentārus, bet diemžēl nesaskatīja, ka kaut kādā veidā būtu ņemts vērā, varbūt var ieteikt, kā rīkojamies šajā situācijā?

Juris Jātnieks piebilda, ka šo viedoklis varētu nosūtīt arī no VKP un vēstules noslēgumā var minēt un aicināt, konkrēto viedokli iekļaut kā atšķirīgo, tādējādi to būtu grūti ignorēt, nekā tādā gadījumā, ja šāda teikuma vēstulē nav.

*Par Valsts vides dienesta un Enerģētikas vides aģentūras apvienošanas riskiem un iespējām*

Valters Kinna informēja, ka tiek gatavota vēstule par šo jautājumu. Tiks minēts par to, ka uztraukums par apstrīdēšanas funkciju cik kvalitatīva un politiski neatkarīga tā būs. Būs atzinums TAP, un arī VKP un Zaļās brīvības vēstule par šo jautājumu.

*Par ES LIFE programmu nākamajā ES daudzgadu budžetā un citas svarīgākās CEE Bankwatch network aktualitātes*

Kristina Ketrina Putniņa informēja, ka ES nāk klajā ar savu pozīciju daudzgadu budžetam, kas būs spēkā no 2027. gada. *ES LIFE programma būs* faktiski zudusi no šī budžeta, nebūs cita dabai vai klimatam veltīta fonda.

Ilona Mendziņa informēja, ka kopš šī gada nav vairs DAD funkcijās LIFE. Bet papildus jau minētajam, tas, kas šodien tiek gaidīts kopējais konceptuālais redzējums, kādā virzienā virzīties, jo tur ir daudz radikāli priekšlikumi. Bet attiecībā uz VARAM ministra iesaisti LIFE instrumentu aizstāvībā, tad tur būs jāskatās konceptuālais ietvars un kāds šis LIFE projekta piedāvājums tiks prezentēts. Jo ja tāda nebūs, ministram arī nebūs kur iesaistīties. VKP ir jāskatās arī šis konceptuālais ietvars, un nacionālā pozīcija šajā jautājumā. Aicinātu sekot līdzi arī regulu izmaiņām.

*Par Orhusas Konvencijas VII ziņojumu*

Elita Kalniņa informēja, ka papētījusi situāciju, kad ir gatavots Orhūsas konvencijas ziņojums 2024. gadā un ir jautājums vai mēs esam tikušies ar VARAM par šo vai VKP tika iesaistīts izstrādē. Un paskatoties sakontēji, tur ir palikušas novecojušas lietas šajā ziņojumā, būtu jāizskata. Būtu labi kādā no VKP sēdēm šo jautājumu skatīt, senāk VKP iesaistīja ziņojuma gatavošanas procesā.

Juris Jātnieks norādīja, ka VKP varētu aicināt atbildīgo ministriju pārskatīt Orhūsas ziņojumu atbilstoši esošajai situācijai.

\*\*\*

Juris Jātnieks informēja, ka vērojot procesus dabas aizsardzībā un klimata jomā daudzas lietas tiek aizvien mazāk ņemtas vērā. Darbojoties Memoranda padomes darba grupā par atvērtu sabiedrību un sabiedrības līdzdalības veicināšanu, vērojot secinām, ka samazinās veidi, kā demokrātiski ietekmēt kādus procesus. VKP ir iecentrējušies uz tiem jautājumiem, kurus varam ietekmēt caur atvērto sabiedrību un caur demokrātijas vērtībām. Bet vēlējās vērst VKP uzmanību un ar kādu enerģiju cīnāmies par vidi un dabu, klimatu, vairāk savās konkrētajās organizācijās stiprināt tās komponentes, kuras vērstas uz finanšu ietekmes stiprināšanu. Un otra lieta būtiska ir kapitāls un ja mūsu organizāciju kāda no prioritātēm būtu, piemēram, īpašumu apsaimniekošanas dabas jomā, aicinātu šo komponenti stiprināt. Tas, protams, ir ilgtermiņa process.

**Nākamā VKP sēde – 20.augusts, kad notiks tikšanās ar VARAM ministru Raimondu Čudaru**

Sēdi vada Juris Jātnieks

Sēdi protokolē Ilze Trušinska